stanford-oval/wikipedia huggingface dataset:
Birger Persson (Finsta)
Elämäkerta

Birger mainitaan ensimmäisen kerran vuonna 1280. Vuonna 1283 hänestä tuli ritari ja valtaneuvos Vuosina 1285–1291 ja 1293 hän toimi laamannina Tiundalandissa Upplandissa.
Birger, joka oli yksi kuningas Birger Magnussonin lähimmistä miehistä, valtuutettiin vuonna 1303 yhdessä arkkipiispan ja hänen serkkunsa Andreas Andin kanssa toimimaan välimiehenä kuninkaan ja hänen veljensä herttua Erikin välillä kiistassa. Uplannin lainvalvojana ja valtakunnan suurimpana maanomistajana Birgerillä oli ratkaiseva asema. Vuonna 1308 syntynyt ratkaisu, joka palautti kuninkaan vapauden mutta johti valtakunnan jakoon, teki Birgeristä herttuoiden alamaisen. Hän oli pian heidän luotetuin kannattajansa, ja hän lainasi suuria summia rahaa herttuoille.
Birger oli yksi herttuoiden 18. tammikuuta 1318 laaditun testamentin todistajista. Sen jälkeen kun herttuat samana vuonna kuolivat, hän johti yhdessä Mats Kettilmundssonin kanssa kapinaa kuningas Bergeriä vastaan, mikä johti siihen, että herttua Erikin kolmivuotias poika Magnus valittiin kuninkaaksi seuraavana vuonna. Birger sai 13. joulukuuta 1320 herttuatar Ingeborgilta lahjaksi Algön Överselön maatilan.
22. heinäkuuta 1321 herra Birger aloitti pyhiinvaelluksen Avignoniin ja myöhemmin Santiago de Compostelaan. Hän palasi Ruotsiin 4. kesäkuuta 1322 juuri ajoissa osallistuakseen Skaraan neuvostoon, joka teki lopun herttuatar Ingeborgin vallasta, ja hän otti sen sijaan kuningas Magnuksen holhouksen omiin käsiinsä.
Hän oli aikanaan yksi Ruotsin suurimmista maanomistajista ja varmasti yksi maan rikkaimmista miehistä. Hän omisti useita tiloja mm. Uplannissa, Närkessä, Smoolannissa, Södermanlandissa ja Itä-Götanmaalla. Birger Petersson kuoli 3. huhtikuuta 1327 ja haudattiin Uppsalan tuomiokirkkoon.
Hautakivi Uppsalan tuomiokirkossa

Birger Perssonin hautamonumentti sijaitsee Uppsalan tuomiokirkon Finstakoretisssa, Nikolain kappelissa ja on yksi Ruotsin tärkeimmistä keskiaikaisista hautamonumenteista.
Hautakivi on tilattu Pohjois-Ranskasta, nykyään Belgiaan kuuluvasta Tournain kaupungista, joka oli kuuluisa alueen mustasta marmorista tehdyistä taideteoksista. Ritaripari lepää kädet ristissä ja silmät avoimina. Rouva Ingeborgin jaloissa seisoo pieni sylikoira, uskollisuuden symboli.
Hautakiven on luultavasti tilannut lainvalvoja Birger vaimonsa kuoleman jälkeen vuonna 1314. Hautakivi antaa tietoa Birger Perssonista ja Ingeborgista ja heidän lapsistaan. Birgerin vaakuna ja kaiverretut tekstit ovat yhtä tärkeitä, ellei tärkeämpiä kuin runollisen kaunis kuvaesitys.
Perhe

Birger oli ensimmäisen kerran naimisissa Kristina Johansdotterin kanssa, joka kuoli vuonna 1293, ja toisen kerran Bjälbo-sukuun kuuluneen Ingeborg Bengtsdotterin kanssa. Ingeborg oli laamanni Bengt Magnussonin (Bjälbon lakimieshaara) ja Sigrid Reilun tytär. Hän kuoli vuonna 1314.
Perhe > Lapset Ingeborg Bengtsdotterin kanssa

Per Birgersson. Kuoli nuorena.
Bengt Birgersson. Kuoli nuorena.
Israel Birgersson (n. 1314–1351), naimisissa Bengta Karlsdotterin ( Färla, Orestes Keldorssonin perhe ) kanssa. Heidän tyttärensä Helena Israelsdotter (Finstaätten) oli naimisissa Ruotsin kuningas Karl Knutssonin (Bonde) isoisän kanssa, mutta ei vastoin yleistä luuloa ollut hänen isoäitinsä.
Ingrid Birgersdotter. Kuoli nuorena.
Margareta Birgersdotter. Kuoli nuorena.
Katarina Birgersdotter (n. 1306–1364), naimisissa Magnus Gudmarssonin (Ulvåsaätten) kanssa
Birgitta Birgersdotter (1303–1373) eli Pyhä Birgitta, joka oli naimisissa Ulf Gudmarssonin (Ulvåsaätten) kanssa.
Blackout (vuoden 2008 elokuva)

| Blackout |
| --- | --- |
 Elokuvan juliste.
Ohjaaja:  JP Siili
Käsikirjoittaja:  JP Siili
Tuottaja:  Olli Haikka
Kuvaaja:  Jarkko T. Laine
Pääosat:  Petteri Summanen Jenni Banerjee Irina Björklund
Valmistustiedot
Valmistusmaa:   Suomi
Tuotantoyhtiö:  Filmiteollisuus Fine
Ensi-ilta:   26. joulukuuta 2008
Alkuperäiskieli:  suomi
Budjetti:  1 479 000 euroa
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Blackout on vuonna 2008 valmistunut JP Siilin ohjaama elokuva.
Juoni

Mies herää pitkästä koomasta ja saa kuulla, että hänen päässään on selittämätön, naulapyssyllä ammuttu naula. Mitään tietoa sen alkuperästä tai ampujasta ei ole – blackout on totaalinen. Muistinmenetyksestä kärsivä mies alkaa selvittää, mitä on tapahtunut.
Musiikki

Elokuvan tunnuskappaleen "Tide" esittää Belle Who. Elokuvan soundtrack on Lauri Ylösen (The Rasmus) säveltämä. Se julkaistiin 17. joulukuuta. Belle Whon lisäksi elokuvassa kuullaan kappaleita Von Hertzen Brothersilta, Kwanilta, Iconcrashilta sekä The Rasmuksen pitkäsoitolta Black Roses.
Vastaanotto

| 0 | 1 | 2 |
| --- | --- | --- |
Iltalehti Tuomas Riskala: 
MTV.fi Minna Karila: 
V2.fi Jari Tapani Peltonen:
Hjørring

| Hjørring |
| --- | --- |
 Vanha raatihuone.
 vaakuna
 Hjørring
 Koordinaatit: 57°27′0″N, 9°59′0″E 
Valtio:   Tanska
Alue:  Pohjois-Jyllannin alue
Kunta:  Hjørringin kunta
Väkiluku:  24 867
 Ajankohdan 1.1.2012 mukainen väkilukutieto koskee taajamaa (tansk. by), ja sen lähteenä on Danmarks Statistik. 
Infobox OKVirheellinen NIMI-arvo: 
Hjørring on Tanskassa Pohjois-Jyllannin alueella sijaitsevan Hjørringin kunnan keskustaajama. Vuoden 2012 alussa taajamassa oli 24 867 asukasta.
Hjørringin kaupunki sijaitsee Vendsyssel-Thyn saarella Jyllannissa. Se on Tanskan vanhimpia kaupunkipaikkoja, joka on perustettu 1243. Suuri tulipalo tuhosi kaupungin vanhaa rakennuskantaa pahoin vuonna 1819. Arkeologisten löytöjen mukaan alueella on ollut asutusta jo 10 000 vuotta sitten.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Hjørringin kunnan kotisivut (tanskaksi)
Haukilampi (Multia, Marjaperä)

| Haukilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°34′43″N, 25°06′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskuoja:  oja Hetonjokeen 
Järvinumero:  14.624.1.015
Mittaustietoja
Pinnankorkeus:  180,1 m  
Pituus:  260 m  
Leveys:  110 m  
Rantaviiva:  0,626 km  
Pinta-ala:  1,989 ha  
Saaria:  ei saaria 
 fiHaukilampi 
Haukilampi tai Iso Haukilampi on Keski-Suomessa Multialla  Marjaperän lähellä sijaitseva lampi.
Maantietoa

Lampi on 260 metriä pitkä, 110 metriä leveä, ja sen pinta-ala on 2,0 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Kotajoen alueeseen (14.624) se kuuluu. Lammen vedenpinnan korkeus on 180,1 metriä mpy.
Blackout (Scorpionsin albumi)

| Blackout Scorpions |
| --- | --- | --- |

Studioalbumin tiedot
 Äänitetty : 1981–1982
 Julkaistu: 23. maaliskuuta 1982
 Tuottaja(t): Dieter Dierks
 Tyylilaji: hard rock, heavy metal
 Kesto: 34.44
 Levy-yhtiö: Mercury Records
Scorpionsin muut julkaisut
| Animal Magnetism 1980 | Blackout 1982 | Love at First Sting 1984 |
Blackout on saksalaisen hard rock -yhtye Scorpionsin kahdeksas studioalbumi, joka julkaistiin vuonna 1982.
Klaus Meine menetti äänensä albumin tekemisen aikana ja joutui menemään äänihuulten leikkaukseen. Demojen äänittämisen aikana hänen tuuraajanaan oli Don Dokken.
Albumin kannessa esiintyy taiteilija Gottfried Helnwein. Yhtyeen kitaristi Rudolf Schenker esittää Helnweinia ”No One Like You” -kappaleen musiikkivideossa.
Yhdysvalloissa albumi myi kultaa 24. kesäkuuta 1982 ja platinaa 8. maaliskuuta 1984.
Kappaleet

Kaikki sävellykset Rudolf Schenker.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Kesto |  |  |  |  |  |  |
| 1. | Blackout | Klaus Meine, Herman Rarebell, Sonja Kittelsen | 3.49 |  |  |  |  |  |  |
| 2. | Can't Live Without You | Meine | 3.47 |  |  |  |  |  |  |
| 3. | No One Like You | Meine | 3.57 |  |  |  |  |  |  |
| 4. | You Give Me All I Need | Rarebell | 3.39 |  |  |  |  |  |  |
| 5. | Now! | Meine, Rarebell | 2.35 |  |  |  |  |  |  |
| 6. | Dynamite | Meine, Rarebell | 4.12 |  |  |  |  |  |  |
| 7. | Arizona | Rarebell | 3.56 |  |  |  |  |  |  |
| 8. | China White | Meine | 6.59 |  |  |  |  |  |  |
| 9. | When the Smoke Is Going Down | Meine | 3.51 |  |  |  |  |  |  |
Kokoonpano

Klaus Meine – laulu
Rudolf Schenker – kitara ja laulu
Matthias Jabs – kitara & akustinen kitara
Francis Buchholz – basso
Herman Rarebell – rummut, perkussiot, taustalaulu
Aiheesta muualla

Blackout (Scorpionsin albumi) Discogsissa. (englanniksi)
Albumi Blackout (Scorpionsin albumi) Encyclopaedia Metallum -sivustolla (englanniksi)
Scorpions
| --- | --- |
Studiolbumit:   Lonesome Crow  Fly to the Rainbow  In Trance  Virgin Killer  Taken By Force  Lovedrive  Animal Magnetism  Blackout  Love at First Sting  Savage Amusement  Crazy World  Face the Heat  Pure Instinct  Eye II Eye  Moment of Glory  Unbreakable  Humanity: Hour 1  Sting in the Tail  Comeblack  Return to Forever  Rock Believer 
Livealbumit:   Tokyo Tapes  World Wide Live  Live Bites  Acoustica  Live 2011: Get Your Sting & Blackout  MTV Unplugged - Live in Athens 
Kokoelmat:   Action  Rock Galaxy  Hot & Heavy  Best Of Scorpions  Best Of Scorpions, Vol. 2  Gold Ballads  Best of Rockers 'n' Ballads  Hot & Slow (The Best Of The Ballads)  Still Loving You  Deadly Sting: The Mercury Years  Big City Nights  Master Series  Best Of Scorpions: Millenium Collection  Box Of Scorpions  The Platinum Collection  No. 1's  Gold   Deadliest Stings: Greatest Hits  Icon  Icon 2  Wind of Change: The Collection  Born to Touch Your Feelings: Best of Rock Ballads 
Singlet:   In Trance  He's A Woman - She's A Man  All Night Long  Lovedrive  Is There Anybody There  Another Piece Of Meat  Make It Real  The Zoo  Hey You  Can't Live Without You  Now  No One Like You  Still Loving You  Big City Nights  Rock You Like A Hurricane  Coming Home  Rhythm Of Love  Believe In Love  Passion Rules The Game  Can't Explain  Living For Tomorrow  Wind of Change  Send Me an Angel  Hit Between The Eyes  Tease Me Please Me  Don't Believe Her  White Dove  Alien Nation  No Pain No Gain  Under The Same Sun  Woman  You And I  Does Anyone Know  Wild Child  Where The River Flows  Over The Top  Edge Of Time  When You Came Into My Life  To Be No. 1  10 Light Years Away  Eye To Eye  Mysterious  Aleyah  Moment Of Glory  Hurricane 2000  Here In My Heart  When Love Kills Love
Hervé Balland

| Mitalit> Maa:   Ranska.Miesten hiihto.MM-kilpailut  | Mitalit> Maa:   Ranska.Miesten hiihto.MM-kilpailut  | Mitalit> Maa:   Ranska.Miesten hiihto.MM-kilpailut  | Maa:   Ranska> Miesten hiihto. |
| --- | --- | --- | --- |
|  Hopeaa | Falun 1993 | 50 kilometriä |  |
Hervé Balland (s. 7. tammikuuta 1964 Champagnole) on entinen ranskalainen maastohiihtäjä, MM-mitalisti.
Balland saavutti hopeaa Falunin 1993 MM-kisojen 50 kilometrin vapaan hiihtotavan kilpailussa Torgny Mogrenin jälkeen. Balland oli samalla matkalla ja samalla hiihtotavalla lisäksi viidestoista Val di Fiemmen MM-kisoissa 1991, viides Albertvillen olympialaisissa 1992, kymmenes Thunder Bayn MM-kilpailuissa 1995 sekä neljästoista Naganon olympialaisissa 1998. Trondheimin MM-kilpailuissa 1997 hän sijoittui 30 kilometrin vapaan hiihtotavan kilpailussa viidenneksitoista.
Balland sijoittui maailmancupin osakilpailussa kerran kolmen parhaan joukkoon: hän oli toinen 50 kilometrin vapaan hiihtotavan kilpailussa Thunder Bayssa maaliskuussa 1994.
Hjørringin kunta

| Hjørringin kunta |
| --- | --- |
 vaakuna
 Kunnan sijainti Tanskan kartalla.
Valtio:   Tanska
Alue:  Pohjois-Jyllannin alue
Keskustaajama:  Hjørring
Hallinto:  
 – Pormestari:  Arne Boelt
Pinta-ala:  
 – Kokonaispinta-ala:  926,8 km²
Väkiluku:  64 427
 – Väestötiheys:  69,5 as./km²
 
 www.hjoerringkom.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Hjørring on Pohjois-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 64 427 asukasta, ja sen pinta-ala oli 926,8 neliökilometriä. Kunnan keskustaajama on myös nimeltään Hjørring.
Nykyinen kunta muodostettiin yhdistämällä entiseen Hjørringin kuntaan Hirtshals, Løkken-Vrå ja Sindal vuonna 2007.
Aiheesta muualla

Wikimedia Commonsissa on kuvia tai muita tiedostoja aiheesta .
Hjørringin kunnan kotisivut (Arkistoitu – Internet Archive) (tanskaksi)
Herzberg (Elster)

| Herzberg (Elster) |
| --- | --- |
 vaakuna
 Herzberg (Elster)
 Koordinaatit: 51°42′N, 13°14′E 
Valtio:  Saksa
Osavaltio:  Brandenburg
Piirikunta:  Elbe-Elster
Pinta-ala:  
 – Kokonaispinta-ala:  148,48 km²
Korkeus:  81 m
Väkiluku:  9 345 (2 012)
 – Väestötiheys:  63 as./km²
 
 Piirikunnan verkkosivut  
Infobox OKVirheellinen NIMI-arvo: 
Herzberg (Elster) on kaupunki Brandenburgin osavaltiossa, Saksassa. Se on Elbe-Elsterin piirikunnan pääkaupunki. Kaupungin asukasluku on 9 345 (2012).
Herzberg (Elster) Elber-Elsterin piirikunnassa.
Kaupungin raatihuone ja kirkko.
Aiheesta muualla

Kuvia tai muita tiedostoja aiheesta Herzberg (Elster) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Herzberg (Elster)
Käännös suomeksi
Himakkala

Himakkalan kylä vuonna 1911
Himakkala (ven. Химаколово, Himakolovo) oli inkeriläinen kylä, joka kuului Toksovan luterilaisen seurakuntaan. Kylä sijaitsi Toksovasta koilliseen, Hepojärven rannan lähellä. Kylä mainitaan Novgorodin Vatjan viidenneksen verokirjassa vuodelta 1500 ("Gimokala" Kelton pogostassa), sen asukkaat lienevät olleet inkerikkoja. Vuonna 1849 Himakkalassa asui 392 ihmistä (169 miestä ja 223 naista), kaikki inkeriläisiä (äyrämöisiä). Kylä koostui seuraavista osista ("mäkikunnista"): Kempinmäki, Kärkimäki, Nokelaismäki, Puhilanmäki ja Kiurunmäki. Vuonna 1912 Himakkalaan muutti Purnun kylän asukkaita, kun Purnun kylän alue pakkolunastettiin tykistön ampumaradan vuoksi.
Vuonna 1926 Himakkalan kyläneuvostossa asui 707 ihmistä, kaikki inkeriläisiä (niistä Kempinmäessä - 55 asukasta, Keselä - 102, Kärkimäki - 75, Nokelaisenmäki - 124, Purnu - 96, Puhilanmäki - 143, Rajala - 73 ja Revonaho - 39). Kylässä toimi 1900-luvun alusta suomenkielinen koulu, joka sijaitsi Nokelaisenmäen ja Kempinmäen välillä. Kylä kuului 1920-1930-luvulla Kuivaisten piiriin.
Toisen maailmansodan aikana kylä joutui Leningradin saartoon, paikallisasukkaista osa evakuoitiin sisä-Venäjälle. Maaliskuussa vuonna 1942 loput kylän suomalaiset karkotettiin Siperiaan, omaisuutta takavarikoitiin. Sodan jälkeen takaisin palanneet eivät päässeet kotikylälleen, koska heitä kiellettiin asumasta omalla alueellaan. Kylän alue jäi autioksi.
Hankalampi (Parkano)

| Hankalampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  61°55′34″N, 23°11′57″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  salmi Hankajärveen 
Järvinumero:  35.572.1.016
Mittaustietoja
Pinnankorkeus:  125,8 m 
Rantaviiva:  3,56 km 
Pinta-ala:  0,28726 km² 
 fiHankalampi 
Hankalampi  on Pirkanmaalla Parkanossa Vahojärven kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Hankalampi on osa Vahojärven-Aurejoen aluetta.
Maantietoa

Lammen pituus on 1,0 kilometriä, leveys 550 metriä ja sen pinta-ala on 29 hehtaaria. Se sijaitsee Ruojärven ja Vahojärven välissä. Lampi on yhteydessä Hankajärveen kapean salmen kautta, jolloin vedenpintojen korkeusero on vain 20 senttimetriä. Lampeen laskee Vähäjärvestä 550 metriä pitkä joki, jossa on pudotusta pari metriä. Se tuo suurimman osan Hankalammen läpi virtaavasta vedestä. Joki laskee Supakkoon, joka on erillinen lahti, ja sitten vesi virtaa pohjoispäässä olevan niemen ympäri ja päätyy Hankajärveen. Muu osa lammesta on sivussa veden virtauksesta. Kaakkoisosaan laskee metsäoja, joka tuo Haverin suunnalta ojitettujen soiden sekä Kaakkurilampi ja Haverinlammen vettä. Rantaviivan pituus on 3,6 kilometriä. Puolet rannoista ovat peltoa ja loput metsää. Järven ympärillä sijaitsee kaksi maatilaa ja kuusi vapaa-ajan asuntoa.
Virkistys

Järvi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi.
Lammen vedenlaatu seuraa Vahojärven vedenlaatua pienellä viiveellä.
Henry Giroux

Henry Giroux (s. 18. syyskuuta 1943) on yhdysvaltalainen ja kanadalainen tutkija ja kulttuurikriitikko. Giroux tunnetaan yhtenä kriittisen pedagogiikan tärkeimmistä vaikuttajista, ja on tehnyt uraauurtavaa työtä muun muassa kasvatustieteiden, kulttuurintutkimuksen, nuorisotutkimuksen, mediatutkimuksen ja kriittisen teorian aloilla.
Bofors 37mm

Bofors 37mm Parolan panssarimuseossa.
Bofors 37mm (Suomen puolustusvoimissa 37 PstK/36 Bofors) on ruotsalainen panssarintorjuntatykki, lempinimeltään piiska. Ase on kehitetty 1930-luvun alkupuolella Ruotsissa, ja sitä on valmistettu lisenssillä monissa maissa. Jotkut eurooppalaiset asevoimat käyttivät sitä toisessa maailmansodassa, pääosin sodan alkupuolella.
Kyseisen panssaritorjuntatykin oli ensin kehittänyt ruotsalainen Bofors, pääasiassa vientitarkoituksessa. Ensimmäinen prototyyppi valmistettiin vuonna 1932, mutta kehitystyö jatkui vuoteen 1934 saakka. Ensimmäisenä Alankomaat ostivat tykkiä 12 kappaletta vuonna 1935, ja sitä seurasivat monet maat. Lisenssillä kopioita on valmistettu ainakin Suomessa, Tanskassa, Alankomaissa ja Puolassa. Suomessa tykkiä valmisti Valtion tykkitehdas, ja niitä valmistettiin yhteensä 365 kappaletta.
Piippu oli yksiosainen, puoliautomaattisella, liukuvalla lukolla ja suujarrulla varustettu. Ase oli asennettu kuljetusalustaan, jossa oli jousitus ja metallirenkaat kumeilla. Miehistön suojaksi pst-tykissä on 5 mm paksu teräskilpi alaspäin taittuvalla levyllä.
Puolalainen kopio edestä kuvattuna
Tekniset tiedot

Tyyppi: panssarintorjuntatykki
Alkuperämaa: Ruotsi
Tekniset tiedot > Valmistushistoria

Suunniteltu: 1934
Valmistaja: Bofors
Valmistettu: 1935-
Tekniset tiedot > Tekniset tiedot

Paino: 370 kg
Pituus: 3,04 m
Piipun pituus: 45 kaliiperia
Leveys: 1,09 m
Korkeus: 1,03 m
Ammus: 37×258 mm R Bofors
Kaliiperi: 37 mm
Kulman säätövara pystysuunnassa: -10°-25°
Kulman säätövara leveyssuunnassa: 50°
Tulinopeus: 12 lks/min
Lähtönopeus: 800-870 m/s
Tehokas kantama: 4000 m
Pisin kantama: 6500 m
Käyttöhistoria

Bofors 37 koki ensimmäisen taistelunsa Espanjan sisällissodassa, jossa se puhkaisi helposti modernien kevyiden panssarivaunujen suojauksen. Puolalaiset kopiot olivat suuressa käytössä Neuvostoliiton ja Saksan vallatessa Puolan syksyllä 1939. Volynian ratsuväkiprikaatilla (Wołyńska Brygada Kawalerii) oli käytössään Bofors 37mm pst-tykkejä, joiden avulla puolalaiset voittivat Saksan Panzer Divisionin yhdessä ensimmäisistä taisteluista, Mokran taistelussa. Näissä taisteluissa Natsi-Saksan panssarijoukot käyttivät pääosin Panzer 1- ja Panzer 2- mallin kevyitä tankkeja, jotka olivat varsin helposti tuhottavissa Bofors 37mm:sellä. Varhaiset mallit Panzer 3:sta ja Panzer 4:stä olivat myös läpäistävissä kyseisellä pst-tykillä 500 metriin saakka. Kun Puola oli vallattu, suurin osa Bofors 37mm -mallin tykeistä joutui sotasaaliiksi Neuvostoliitolle ja Saksalle. Bofors 37mm oli todistetusti jo vanhentunut, kun Saksan hyökkäys Neuvostoliittoon käynnistyi kesällä 1941.
Vaikka vain yksi Bofors 37mm tykki oli käytössä Tanskan valtauksen aikana keväällä 1940, se ehti vaurioittaa kahta panssarivaunua, ja osui yhden vaunun telaketjuun, ennen kuin aseen miehistö ammuttiin. Kyseinen tykki on esillä Tøjhusmuseetissa, Kööpenhaminassa.
Talvisodassa suomalaiset lisenssillä valmistetut Bofors 37mm -pst-tykit osoittautuivat tarpeeksi tehokkaiksi neuvostoliiton panssarivaunuja T-26 ja T-28 sekä BT-sarjaa vastaan. Jatkosodan alkaessa ase huomattiin tehottomiksi Neuvostoliiton uusia malleja T-34 ja KV-sarjaa vastaan. Tämän jälkeen Bofors 37mm siirrettiin jalkaväen tulitukiaseeksi.
Bofors 37mm -mallin pst-tykkejä käytettiin myös toisen maailmansodan aikana Saksassa, Alankomaissa, Romaniassa, Jugoslaviassa ja Neuvostoliitossa, mutta tästä ei ole yksityiskohtaisia raportteja.
Käyttäjät

| Valtio | Tietoa |
| --- | --- |
Ruotsi: Hyväksyttiin vuonna 1937 käyttöön nimellä 37 mm infanterikanon m/34. Modernisoitu versio tuli käyttöön vuonna 1930 nimellä 37 mm pansarvärnskanon m/38 ja 37 mm pansarvärnskanon m/38. Jälkimmäisestä valmistettiin variaatio panssarivaunu pääaseeksi. Muun muassa vaunuissa AB Landsverk, Stirdsvagn L-60, Strvn 41 ja Panzer 38(t) tämä muunnelma toimi pääaseena.
Suomi: Nimellä 37 PstK/36 toimineita Bofors 37mm -pst-tykkejä ostettiin 114 kappaletta Boforsilta vuosina 1938–1939 (osa näistä palautettiin Ruotsiin vuonna 1940), 42 puolalaista mallia saatiin saksalaisilta vuosina 1940–1941 ja 355 kappaletta valmistettiin kotimaassa vuosina 1939–1941. Kun Talvisota alkoi marraskuussa 1939, Suomella oli käytettävissä 98 Bofors 37mm -mallin pst-tykkiä. Panssarivaunuvariaatiota käytettiin suomalaisissa 6-tonnisissa panssarivaunuissa. Kyseinen tykki pysyi Puolustusvoimien käytössä aina vuoteen 1986 asti.
Tanska: Tanskalaisia versioita hieman tehokkaammalla ammuksella valmistettiin Tanskassa nimellä 37 mm Fodfolkskanon m1937. Kun vuonna 1945 Tanskan armeija kykeni palaamaan kotimaahansa se toi mukanaan muutamia vuoden 1938 malleja aseesta.
Natsi-Saksa: Puolalaisilta vallattuja aseita oli käytössä nimellä  3,7 cm PaK 36(p) ja 3,7 cm PaK 36 (d).
Puola: Ruotsista ostettiin nimellä wz.36 300 kappaletta tykkejä, satoja valmistettiin lisenssillä Puolassa ja osa näistä vietiin maasta. Kun Toinen maailmansota alkoi, Puolan Armeijalla oli 1 200 kpl Bofors 37mm -mallin pst-tykkejä. Panssarivaunuvariaatio nimellä wz.36 asennettiin vaunumalleihin 7TP, 9TP ja 10TP. 111 näistä oli valmistettu ennen sotaa.
Alankomaat: 12 kpl tykkejä oli tilattu Boforsilta vuonna 1935. Myöhemmin ainakin 24 kappaletta valmistettiin Alankomaissa. Kaikki nämä asennettiin panssaroituihin ajoneuvoihin.
Romania: Saksalta ostettiin 556 kpl puolalaisia malleja.
Espanja: Muutamia sisällissodassa käytettyjä tykkejä ostettiin republikaaneilta.
Turkki: 
Iso-Britannia: Muutamia kappaleita ruotsalaisia mallin 34 tykkejä ostettiin Anglo-Egyptin Sudanille mallinimellä Ordnance QF 37 mm Mk I.
Jugoslavia: 
Neuvostoliitto: Muutamia kymmeniä tykkejä vallattiin puolalaisilta. Myöhemmin nämä annettiin Puna-armeijan yksiköille täydentämään pst-tykkien puutetta.
Puolalainen kopio, mallinimeltään wz.36
Suomessa lisenssillä valmistettu Bofors 37mm
Puolalainen kopio tuliasemassa vuonna 1939
Home from Home

| Home from Home Millencolin |
| --- | --- | --- |

Studioalbumin tiedot
 Äänitetty : Syyskuu-marraskuu 2001
 Julkaistu: 12. maaliskuuta 2002
 Tuottaja(t): Lou Giordano
 Tyylilaji: Punk rock
 Kesto: 37.11
 Levy-yhtiö: Epitaph Records
Millencolinin muut julkaisut
| Pennybridge Pioneers 2000 | Home from Home 2002 | Kingwood 2005 |
Home from Home on skate punk -yhtye Millencolinin viides studioalbumi, joka julkaistiin vuonna 2002. Kappaleista Man or Mouse, Kemp ja Battery Check on tehty myös singlet sekä musiikkivideot.
Kappaleesta Battery Check on tehty myös ruotsinkielinen versio E20 Norr.
Kappaleet

Man or Mouse
Fingers Crossed
Black Eye
Montego
Punk Rock Rebel
Kemp
Botanic Mistress
Happiness for Dogs
Battery Check
Fuel to the Flame
Afghan
Greener Grass
Home from Home
Harri Rekola

Harri Kalevi Rekola (s. 2. tammikuuta 1962 Turku) on aktiiviuransa päättänyt suomalainen pituushyppääjä. Hän edusti vuodesta 1983 lähtien Turun Urheiluliittoa ja hänen valmentajinaan toimivat Raimo Lehtonen sekä Hannu Rautala.
Kalevan kisoista Rekola saavutti pituushypyn pronssia vuonna 1983. Lisäksi hän oli mukana viestijuoksun SM-kilpailuissa saavuttaen 4 x 100 metrin viestijuoksusta kultaa vuonna 1989 sekä hopeaa vuonna 1987.
Virallisissa kilpailuissa Rekola ei ole esiintynyt vuoden 1990 jälkeen.